ད་ཐེངས་བོད་ཀྱི་ས་ཁུལ་ཁག་ཏུ་གངས་ཆེན་པོ་བབས་པའི་སྟབས་ཀྱིས་འབྲོག་པའི་ནོར་ལུག་ལ་གནོད་སྐྱོན་ཐེབས་པ་གཅིག་པུ་མིན་པར་གཞུང་ལམ་ཡོངས་སུ་གངས་ཀྱིས་འགགས་ཏེ་རླངས་འཁོར་གཡང་ལ་ལྷུང་བའམ།ཡང་ན་ཕན་ཚུན་རྡུང་གཏུག་བརྒྱབ་པའི་གནས་ཚུལ་ཡང་འབྱུང་གི་འདུགངོ་དེབ་ཀྱི་དྲ་རྒྱའི་བརྒྱུད་ལམ་དུ་མཚོ་སྔོན་ཞིང་ཆེན་མཚོ་ལྷོ་ཁུལ་གྱི་དར་ཚོ་རྫོང་གི་དཔལ་ཁའི་ཉག་ཁ་རུ་རླངས་འཁོར་ཞིག་ལམ་འགྲམ་གྱི་གངས་ཁྲོད་དུ་ལྷུང་ཡོད་པའི་གནས་ཚུལ་འཁོད།གཞན་ཡང་ཟི་ལིང་དང་སྟོང་སྐོར་བར་གྱི་གཞུང་ལམ་སྟེང་དུའང་གངས་ཁྲོད་དུ་རླངས་འཁོར་གདོང་གཏུག་བྱུང་སྟེ་མི་མང་པོར་རྨས་སྐྱོན་བྱུང་ཡོད་པའི་གནས་ཚུལ་ཐོན།ཁ་བ་བབས་པ་མཐུག་དྲགས་པས་ཁ་སང་སྤྱི་ཚེས་༧་ཉིན་ཟི་ལིང་ནས་ས་གནས་གཞན་ལ་འགྲོ་སའི་མྱུར་ལམ་དང་ཕུག་ལམ་ཁག་ཅིག་སྒོ་བརྒྱབ་ཟིན་རུང་འགྲིམ་འགྲུལ་བ་ཁ་ཤས་རི་ལམ་བརྒྱུད་ནས་སོང་བས་སྔར་བཞིན་རླངས་འཁོར་གངས་དུ་ཤུད་ནས་ཆག་སྒོ་མང་པོ་འབྱུང་བཞིན་མཆིས།དེར་བརྟེན་སྐད་འཕྲིན་སོགས་སུ་རླངས་འཁོར་ཁ་ལོ་བ་མང་པོ་ཞིག་གིས་རང་རང་གི་འགྲོ་ལམ་དེར་ཉེན་ཁ་ཆེ་བར་མཐོང་ནས་ཁ་ལོ་བ་གཞན་ལ་ཉིན་འདི་དག་གི་རིང་ལ་རླངས་འཁོར་བསྐོར་ནས་ས་ཕྱོགས་གཞན་འགྲོ་སྐྱོད་མི་བྱེད་རྒྱུའི་འབོད་སྐུལ་ཞུ་བཞིན་འདུག་པ་དང་།མཚོ་སྔོན་པོའི་རིག་སྨོན་གྲོང་རྡལ་སོགས་སུ་ས་གནས་བོད་མི་རྣམས་ཀྱིས་དང་བླངས་ཐོག་ཏུ་གཞུང་ལམ་སྟེང་གི་གངས་རྣམས་གཙང་ཕྱགས་བྱས་ཏེ་མི་ལ་ཕན་བདེ་སྒྲུབ་བཞིན་པའི་གནས་ཚུལ་འཁོད་འདུག